hu hu hu en en hu pt hu hu hu hu en hu en hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en hu hu hu hu hu en en hu hu hu en en hu pt hu hu hu hu hu hu hu hu pt hu
PannKa mesés sétája Újlipótvárosban - Pannka
A szabadtéri mesés séta időszaka: 2021. február 7. vasárnap 10.00 – február 21. vasárnap 18.00-ig tart.
Ez idő alatt saját tempótokban, tetszőleges időpontban bejárható a mesés útvonal.
A mese plakátokat ablakokban és kerítéseken helyeztük el, így bemenni sehová sem kell.
Hogy miről is van szó?
Furfang Manó meséje Újlipótvárosba gurult egy mesefonállal.
A mese fonala 5 mese állomáson keresztül vezet, számozott és PannKa logóval ellátott meseplakátokon keresztül.
Az első állomást a PannKa bejáratánál találjátok.
A következő helyszín mindig az aktuális állomás plakátján szerepel, haladjatok ennek mentén.
A meserészleteket szövegesen is láthatjátok, ezt olvassátok el a gyerekeknek!
A gyerekek közben figyeljék meg a mese képeit, amelyen a mese elemei láthatóak.
Furfang Manó minden képen elrejtett valamit, ami nem szerepel a mesében.
Küldjétek el az info@pannka.hu e-mail címre.
A helyes válaszadóknak megküldjük a nem mesebeli elemeket nyomtatható formában.
Vágjátok ki és színezzétek ki a megfejtett figurákat!
Küldjetek 1-1 figurát a legkedvesebb barátaitoknak a postaládájába, PannKát se feledjétek, ő is várja a figuráitokat, fotóként, e-mailben.
Furfang Manó, aki a mesét hozta a gyerekeknek, az alábbi levelet küldte útravalóul, kérlek olvassátok el nekik!
Furfang Manó vagyok és nagyon szeretem a meséket! Reggel, délben, este, néha még tízóraira és uzsonnára is mesét olvasok!
Egy hatalmas meseszobában lakom, körülöttem minden csupa-csupa mese!
Most azt kérdezitek, hogy akkor miért nem Mese Manó a nevem?
Ennek egyszerű oka van: mert minden mesét megtréfálok!
Van egy zsákom, tele furfang porral, amivel, ha meghintek egy mesét, átváltozik és elrejtőznek benne olyan dolgok is, amelyek nincsenek is a mesében!
Ahogy a minap üldögéltem a manó fotelemben, kezemben egy téli állatos mesével, eszembe jutott egy újabb manós tréfa.
Elővettem a furfang poros zsákom, majd a fejemből elővarázsoltam egy varázsigét is, hogy kinyíljon a zsák:
Mesefonal gömbölyödj és kerekedj,
téli mese szereplőit bele tedd!
Legyen izgalmas és érdekes,
a gyerekeket mesés úton vezesd!
A fonal végét, ki megleli
a mese kezdetét is veszi!
s gurulj be Újlipótvárosba!
Segítsetek felgömbölyíteni a mesefonalat!
Menjetek el PannKához, a mese első részletét a bejárati ajtón találjátok!
Kérjétek meg Anyut, Aput, hogy olvassa el Nektek a mese részletet!
Közben figyeljétek a képet, mert elrejtettem Nektek rajta valamit, ami nem szerepel a mesében.
Jegyezzétek meg és haladjatok tovább a következő mese állomásra.
Minden állomáson hallgassátok meg a mese részletét és közben figyeljétek meg jó alaposan a képeket.
Jegyezzétek meg mindenhol az elrejtett – furfangos elemeket és ha hazaértetek, írjátok meg PannKának, mik voltak ezek.
PannKa a helyes megfejtőknek elküldi a mese elemeket és otthon kinyomtathatjátok.
Ha kivágjátok és kiszínezitek szüleitek segítségével, akkor gondoljatok 3 kis barátotokra, mint ahogyan a mesebeli állatok is tették.
Vigyétek el a postaládájukba a kiszínezett mese elemeket és Pannkának is küldjetek egy elemet!
Ha megvagytok, juttassátok vissza hozzám kérlek a mesét, ide a meseszobámba!
Az alábbi varázsige segít a fonalnak visszagurulni hozzám:
Itt a vége, fuss el véle,
ennek a mesének most vége.
Remélem jól éreztétek magatokat!
Jó volt együtt mesélni, játszani és egy kicsit huncutkodni!
Most picit pihenek, de hamarosan várlak Benneteket a következő mesével!
Online programjainkat Budapest Főváros XIII. Kerületi Önkormányzata támogatja.
All right reserved - Minden jog fenntartva.
Üzemeltető: XIII. Kerületi Közszolgáltató Zrt. - SKult13 Divízió